
Identifikācijas numurs DVP 2026/179
NOLIKUMS

Daugavpils, 2026
I. Vispārīgā informācija
1. Konkursa nosaukums: “Par apgaismojuma pilna servisa pakalpojuma nodrošināšanu Daugavpils valstspilsētas pašvaldības iestādēs” (turpmāk – Konkurss) 
2. Identifikācijas numurs: DVP 2026/179. 

3. Iepirkuma procedūra – Atklāts konkurss virs ES līmeņa.
4. Pasūtītāja un līguma slēdzēja nosaukums, adrese un citi rekvizīti:
	Pasūtītāja nosaukums
	Daugavpils valstspilsētas pašvaldība

	Reģistrācijas numurs
	90000077325

	Juridiskā adrese
	Krišjāņa Valdemāra iela 1, Daugavpils, LV-5401

	Tālrunis, fakss
	654 04338

	Elektroniskā pasta adrese
	info@daugavpils.lv

	Kontaktpunkts
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļa

	Kontaktpunkta adrese
	Imantas iela 9-1B, Daugavpils, LV - 5401

	Kontaktpersona
	Jurijs Bārtuls (juridiskajos jautājumos)

	Tālruņa Nr.
	+371 654 04367

	e-pasta adrese
	jurijs.bartuls@daugavpils.lv

	Darba laiks
	Pirmdiena
	08.00  – 12.00, 13.00  – 18.00

	
	Otrdiena

Trešdiena Ceturtdiena
	08.00  – 12.00, 13.00 – 17.00

	
	Piektdiena
	08.00 – 12.00, 13.00 – 16.00


II. Iepirkuma priekšmeta apraksts, 
apjoms, atbilstošākais CPV kods un daļas 
5. Iepirkuma priekšmets: Apgaismojuma pilna servisa pakalpojuma nodrošināšana Daugavpils valstspilsētas pašvaldības iestādēs, izmantojot ESCO investīciju modeli.
6. Iepirkuma priekšmeta detalizēts apraksts un apjoms ir noteikts Nolikumam pievienotajā tehniskajā specifikācijā (2.pielikums).
7. Iepirkuma nomenklatūra: CPV pamatkods – 71340000-3 (integrētie inženiertehniskie pakalpojumi), papildkods: 31500000-1 (apgaismes ierīces un elektriskās spuldzes).

8. Līguma darbība balstīta uz ESCO investīciju modeli, kas nozīmē, ka investīcijas enerģiju taupošās sistēmās nodrošina pakalpojuma sniedzējs (iepirkuma līgumā - Izpildītājs).
9. Piegādātāji nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi (skat. iub skaidrojumu https://www.iub.gov.lv/lv/332-iepirkuma-dokumentu-saturs-forma#treso-valstu-ierobezosana-iepirkumos).

10. Iepirkuma priekšmets nav sadalīts daļās. Pamatojums nedalīšanai daļās – ņemot vērā, ka katra atsevišķā objekta pakalpojumu apjoms nav liels, no līguma izpildes izmaksu, izpildes kontroles efektivitātes un līguma saistību izpildes uzraudzības viedokļa ir lietderīgi, ka līgumu izpildīs viens piegādātājs.
11. Konkurss paredz iepirkuma līguma slēgšanu ar vienu uzvarētāju. 
12. Ieinteresētais piegādātājs pirms iepirkuma iesniegšanas termiņa beigām var veikt objektu apskati, tajā skaitā, lai iepazītos ar vispārējiem apstākļiem, kas varētu ietekmēt līgumcenu un iepirkuma līguma izpildi. Apskati var veikt iepriekš vienojoties par objekta apmeklējuma laiku ar pasūtītāja kontaktpersonu – Daugavpils pašvaldības centrālās pārvaldes Nekustāmā īpašuma būvniecības procesa vadīšanas, uzturēšanas un pārvaldīšanas nodaļas būvinženieri Nadeždu Gipteri, tālr. +371 65404345. Pasūtītājs nesedz ieinteresētā piegādātāja izmaksas, kas ir saistītas ar apskati.
13. Pirms montāžas darbu uzsākšanas katrā objektā, puses paraksta Objekta apsekošanas formu (7.pielikumā paraugs).

III. Iepirkuma līguma izpildes laiks, vieta un svarīgākie nosacījumi
14. Iepirkuma līguma izpildes laiku, vietas un svarīgākos nosacījumus paredz tehniskā specifikācija (2.pielikums) un iepirkuma līguma projekts (5.pielikums).
15. Pakalpojums nodrošināms tehniskajā specifikācijās noteiktajās Daugavpils valstspilsētas pašvaldības iestādēs un objektos.
16. Līguma kopējais izpildes termiņš ir 93 (deviņdesmit trīs) mēneši, kas skaitāms no līguma spēkā stāšanās dienas, tajā skaitā:
16.1. LED iekārtu uzstādīšanas laiks – 9 (deviņi) mēneši no iepirkuma līguma noslēgšanas dienas;
16.2. pakalpojuma sniegšanas laiks 84 (astoņdesmit četri) mēneši no visu LED iekārtu uzstādīšanas brīža visos objektos, par ko tiek parakstīts attiecīgs gala pieņemšanas – nodošanas akts par LED iekārtu uzstādīšanu un pakalpojuma uzsākšanu.
17. Līguma termiņa pamatojums: Daugavpils valstspilsētas pašvaldības domes 2026.gada 19.marta lēmums Nr.156 “Par energotaupības projekta 2.kārtas īstenošanu” https://www.daugavpils.lv/pasvaldiba/dokumenti/normativie-akti?dokument=11132.
18. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
19. Finansējuma trūkuma, faktiskās nepieciešamības vai citu objektīvu iemeslu dēļ, Pasūtītājs ir tiesīgs atteikties noslēgt līgumu un pārtraukt konkursu.
IV. Piedāvājumu iesniegšanas un atvēršanas vieta, datums un laiks
20. Pretendenti drīkst iesniegt piedāvājumus elektroniski www.eis.gov.lv pieejamajā Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem iepirkuma nolikuma prasībām.
21. Piedāvājumu iesniegšanas pēdējais termiņš – ne vēlāk kā līdz 2026.gada /diena/ /mēnesis/ (konkrētais datums ir atrodams EIS un IUB publikācijās), plkst.10:00 pēc vietējā laika. 

22. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada /diena/ /mēnesis/ (konkrētais datums ir atrodams EIS un IUB publikācijās), plkst.14.00.
23. Iepirkuma komisija atver elektroniski iesniegtos piedāvājumus elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai atvēršanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksām.

24. Piedāvājumu atvēršana notiek atklātā sanāksmē, iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā. Piedāvājumu vērtēšanu un lēmumu pieņemšanu iepirkuma komisija veic slēgtā sēdē.
25. Saskaņā ar Publisko iepirkumu likuma 39.panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

26. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
27. Piedāvājumu vērtēšanu un lēmumu pieņemšanu komisija veic slēgtā sēdē.
V. Prasības attiecībā uz piedāvājuma noformējumu un iesniegšanu

28. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
28.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
28.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
28.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
29. Sagatavojot piedāvājumu, Pretendents ievēro, ka:

29.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

29.2. Iesniedzot piedāvājumu, pretendents elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu, izņemot piedāvājuma nodrošinājumu;

29.3. Saskaņā ar Publisko iepirkumu likuma 38.panta astoto daļu, iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu;
29.4. Pretendents ir tiesīgs visus piedāvājumā ietvertos dokumentu atvasinājumus un tulkojumus  apliecināt ar vienu atsevišķu apliecinājumu.

30. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 

31. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.

32. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

33. Informācijas aizsardzības noteikumi: pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.

34. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

35. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 

36. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

37. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

38. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

39. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

40. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.

VI. Ieinteresēto piegādātāju sanāksme

41. Ieinteresēto piegādātāju sanāksme nav paredzēta. 

42. Piegādātājam ir tiesības ierosināt, lai tiek rīkota ieinteresēto piegādātāju sanāksme. 
43. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 
44. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem.

45. Sanāksmes gaita tiek protokolēta.

VII.  Prasības piedāvājuma un saistību izpildes nodrošinājumam
46. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. 
47. Piedāvājuma nodrošinājums jāiesniedz vai jāiemaksā par labu Daugavpils valstspilsētas pašvaldībai.

48. Piedāvājuma nodrošinājuma summa: 14 000 euro (četrpadsmit tūkstoši euro, 00 centi) apmērā;

49. Piedāvājuma nodrošinājuma spēkā esības termiņš ir 6 (seši) mēneši, skaitot no piedāvājumu atvēršanas dienas.

50. Pretendents piedāvājuma nodrošinājuma dokumentu pievieno piedāvājumam (elektroniski). 

51. Piedāvājuma nodrošinājuma iesniegšanas veidi:
51.1. bankas izdota bankas garantija (piedāvājumam pievienojama bankas garantija, kas parakstīta  ar drošu elektronisko parakstu);
51.2. apdrošināšanas sabiedrības izdota polise (piedāvājumam pievienojama apdrošināšanas sabiedrības polise, kas parakstīta ar drošu elektronisko parakstu, un polises  apdrošināšanas prēmijas apmaksu apliecinošs dokuments);
51.3. piedāvājuma nodrošinājuma summas iemaksa kontā – līdz piedāvājumu iesniegšanas brīdim jāiemaksā Daugavpils valstspilsētas pašvaldības bankas norēķinu kontā: Valsts kase, n/k LV15TREL9802003052000, kods TRELLV22, kā maksājuma mērķi norādot: Piedāvājuma nodrošinājums atklātā konkursā “Par apgaismojuma pilna servisa pakalpojuma nodrošināšanu Daugavpils valstspilsētas pašvaldības iestādēs”, DVP 2026/179” (piedāvājumam pievienojams iemaksu apliecinošs dokuments).
52. Piedāvājuma nodrošinājums ir spēkā īsākajā no šādiem termiņiem:

52.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;

52.2. līdz iepirkuma līguma noslēgšanai.

53. Ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
54. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:

54.1. pretendents atsauc savu piedāvājumu, kamēr ir spēkā piedāvājuma nodrošinājums;

54.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;

54.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

55. Piedāvājums, kam nebūs piedāvājuma nodrošinājuma vai tiks iesniegts nolikuma prasībām neatbilstošs piedāvājuma nodrošinājums, tiks noraidīts.

56. Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem.
57. Prasības līguma saistību izpildes nodrošinājumam – atbilstoši Līguma projekta 14.punkta nosacījumiem.
VIII. Izslēgšanas noteikumi un pārbaudes kārtība
58. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/ta/id/287760#p42) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/ta/id/280278#p11_1) noteiktos izslēgšanas iemeslus.  Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. 
59. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
60. Publisko iepirkumu likuma 42.panta otrajā daļā minētie izslēgšanas iemesli attiecas arī uz jebkuru no šādām personām:
60.1. uz personālsabiedrības biedru, ja pretendents ir personālsabiedrība;
60.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
60.3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro.
61. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.
62. Pamatojoties uz Publisko iepirkumu likuma Pārejas noteikumu 28.punkta 2) punktu Pasūtītājs neattiecina šā likuma 42. panta otrās daļas 1., 2. un 3. punktā minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus uz kandidāta vai pretendenta patieso labuma guvēju.
63. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.
IX. Prasības attiecībā uz pretendenta iespējām veikt profesionālo darbību, saimniecisko un finansiālo stāvokli, tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
64. Pretendents sagatavo un iesniedz piedāvājumu, ievērojot normatīvo aktu prasības un šī Nolikuma nosacījumus.
65. Piedāvājuma saturs Elektronisko iepirkumu sistēmas (EIS) vidē: 
65.1. pieteikums saskaņā ar Konkursa nolikuma 1.pielikumu;
65.2. elektroniski parakstīts piedāvājuma nodrošinājums (gadījumā, ja nodrošinājumu iesniedza apdrošināšanas sabiedrība, ir jāpievieno arī dokuments, kas apliecina apdrošināšanas prēmijas samaksu; gadījumā, ja piedāvājuma nodrošinājums ir iemaksāts Daugavpils valstspilsētas pašvaldības bankas kontā, ir jāpievieno dokuments, kas apliecina maksājuma veikšanu);
65.3. kvalifikācijas (atlases) dokumenti saskaņā ar Nolikuma 66. un 69.punktu;
65.4. tehniskais piedāvājums saskaņā ar nolikuma 67.punktu;
65.5. finanšu piedāvājums saskaņā ar nolikuma 68.punktu.
66. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr.
	Pretendentu kvalifikācijas prasības
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām

	66.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).


	Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv vai www.lursoft.lv.
Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās ārvalsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 

•
attiecīgās kompetentās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra;

•
 kompetentas attiecīgās ārvalsts institūcijas izsniegtu izziņu par pretendenta amatpersonām (valdes, padomes sastāvs), bet ja šādi dokumenti netiek izsniegti – izdruku no publiska reģistra;

•
 pretendenta apliecinājumu, ka ziņas par pretendenta amatpersonām ir aktuālas.

	66.2.
	Pretendenta pēdējo 3 (trīs) noslēgto finanšu pārskata gadu (2025., 2024. un 2023. pārskata gadi) vidējais gada neto apgrozījums (3 gadu summa / 3) ir vismaz 700 000 (septiņi simti tūkstoši euro un 00 centi) ciktāl informācija par apgrozījumu ir pieejama, ņemot vērā piegādātāja dibināšanas vai darbības uzsākšanas laiku. 

	1. Pretendenta parakstīts apliecinājums par pretendenta gada vidējo finanšu apgrozījumu (sadalījumā pa gadiem), ņemot vērā iepriekšējos trīs noslēgtos pārskata gadus (Nolikuma 3.pielikums). Attiecībā uz pretendentiem, kas savu darbību tirgū uzsākuši vēlāk, apliecinājums par vidējo gada finanšu apgrozījumu iesniedzams par nostrādāto periodu.

2. Latvijā reģistrētam komersantam attiecīgā finanšu gada pārskata vai peļņas un zaudējumu aprēķina kopija jāiesniedz tikai pēc komisijas pieprasījuma. Lai ārvalstu komersants apliecinātu atbilstību izvirzītajai prasībai, pretendents iesniedz attiecīgā finanšu gada pārskatu vai peļņas un zaudējumu aprēķinu kopiju vai līdzvērtīgu dokumentu, kas satur informāciju par uzņēmuma neto apgrozījumu par pēdējiem trijiem noslēgtajiem finanšu gadiem. 

3. Pretendenti, kuri savu darbību uzsākuši nesen, apliecina, ka vidējais gada neto apgrozījums nostrādātajā periodā (kopš dibināšanas) nav mazāks kā šajā punktā noteiktais.

4. Gadījumā, ja pretendenta iepriekšējie trīs pārskata gadi ir atšķirīgi no nolikumā minētajiem konkrētajiem gadiem, nepieciešamajam finanšu apgrozījumam jebkurā gadījumā ir jābūt norādītam par pretendenta trīs iepriekšējiem pārskata gadiem.

5. Ja piedāvājumu iesniedz piegādātāju apvienība, tad vismaz vienam dalībniekam, uz kura finansiālajām spējām pretendents balstās un kurš būs finansiāli atbildīgs par līguma izpildi, jābūt šajā punktā noteiktajam finanšu apgrozījumam.  

6. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgiem par iepirkuma līguma izpildi.

5. un 6.punktā norādīto informāciju norāda konkursam iesniegtajā dalībnieku starpā noslēgtajā vienošanās.

	66.3.
	Pretendentam iepriekšējos trijos gados (2025., 2024., 2023. un 2026.gada periodā līdz piedāvājuma iesniegšanas brīdim) ir pieredze vismaz 1 (viena) līgumu izpildē, kur iekštelpās veikta LED apgaismojuma ar vismaz 1000 (viens tūkstotis) LED gaismekļiem piegāde un uzstādīšana un kopējā līguma summa sastādīja vismaz 70 000 (septiņdesmit tūkstoši) euro un 00 centi bez PVN.
Līgumiem ar ko apliecina pieredzi jābūt izpildītiem. Ar izpildītu līgumu saprot līgumu, kura ietvaros ir uzstādīts (nomainīts) LED apgaismojums, par ko izsniegta attiecīga atsauksme vai akts, neatkarīgi no tā vai līguma ietvaros turpinās garantijas apkalpošana, vai cita veida pilna servisa pakalpojumu nodrošināšana.
	Pretendentam jāiesniedz aizpildīta kvalifikācijas veidlapa (nolikuma 3. pielikums), kurā norāda vismaz šādu informāciju: pasūtītājs, izpildītājs, objekta nosaukums un adrese, līguma apraksts, līguma noslēgšanas un izpildes laikposms, līguma ietvaros uzstādīto un piegādāto LED gaismekļu skaits, pasūtītāja kontaktpersona.
Par līgumiem, ar kuriem pretendents pamato savu pieredzi, jāiesniedz atsauksme vai alternatīvs dokuments, piemēram, kopijas no attiecīgo līgumu daļām, kas apliecina prasīto pieredzi. 

	66.4.
	Pretendenta rīcībā ir, vai uz līguma izpildes uzsākšanas brīdi tiks nodrošināts, vismaz šāds personāls:

1. vismaz viens normatīvo aktu prasībām atbilstošs atbildīgais būvspeciālists, kuram ir spēkā esošs sertifikāts elektroietaišu izbūves darbu vadīšanā (līdz 1 kW).

2. vismaz 4 (četri) elektromontāžas speciālisti objektos, kuriem piešķirta vismaz Bz elektrodrošības grupa.
Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
Viens un tas pats speciālists ir tiesīgs kvalificēties vairākos amatos.
	Speciālistu profesionālās kvalifikācija apliecinājums atbilstoši (nolikuma 3. pielikumam) pievienotajai veidlapai. Ārvalstu speciālists var iesniegt citu līdzvērtīgu dokumentāciju.

Par Latvijā reģistrēta būvspeciālista sertifikātu esamību komisija pārliecināsies būvniecības informācijas sistēmā (BIS).

Ja ir piedāvāts ārvalstu speciālists, Pretendents iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. Līguma slēgšanas tiesību piešķiršanas gadījumā pretendentam ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

	Attiecībā uz pretendenta personām, uz kuru iespējām tas balstās

	66.5.
	· Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Piegādātājam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgiem par iepirkuma līguma izpildi.
· Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz:

· pretendenta kvalifikācijas apraksts saskaņā ar nolikuma 3. pielikumu;
· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, norādot konkrētos darba uzdevumus, kurus izpildīs persona, uz kuras iespējām balstās un to apmēru euro no kopējā līguma vērtības. 

	Attiecībā uz pretendenta apakšuzņēmējiem

	66.6.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru sniedzamo pakalpojumu vērtība ir 10 000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 

Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.
	Pretendentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.
· pretendents norāda konkrētos darba uzdevumus, kurus izpildīs apakšuzņēmējs un to apmēru euro no kopējā līguma vērtības. 


67. Prasības attiecībā uz pretendenta iesniedzamo tehnisko piedāvājumu
	-
	Tehniskais piedāvājums


	Pretendentam jāiesniedz tehniskais piedāvājums saskaņā ar Nolikuma 2.pielikuma prasībām, detalizēti norādot piedāvāto gaismekļu specifikācijas.
Tehniskajam piedāvājumam jāatbilst tehniskās specifikācijas minimālajām tehniskajām prasībām.

Tehniskajam piedāvājumam pievieno tehniskajā specifikācijā noteiktos pierādījumus – dokumentus.


68. Prasības attiecībā uz pretendenta iesniedzamo finanšu piedāvājumu
	-
	Finanšu piedāvājums
	Pretendentam jāiesniedz finanšu piedāvājums saskaņā ar nolikuma 4.pielikumu un tāme saskaņā ar 6.pielikumu.
Finanšu piedāvājumam pievieno tāmi atbilstoši paraugam, norādot visu prasīto informāciju.
Pretendents savā piedāvājumā norāda kopējo izmaksu summu, kuru norāda euro bez pievienotās vērtības nodokļa. Summu norāda ar precizitāti divi cipari aiz komata. 
Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos pakalpojumus:
1. esošā gaismekļa vai spuldzes demontāža un utilizācija;

2. jaunā LED gaismekļa vai spuldzes iegādes izmaksas, piegāde līdz Objektam;


3. jaunā LED gaismekļa vai spuldzes montāžas izmaksas, kas ieskaita pilnīgi visas ar to saistītās izmaksas: darbs un materiāli, palīgierīces to montāžai, stiprinājumi, atbilstoši vadi un kabeļi līdz 1m garumam uz vienu gaismekli (attiecās uz vietām, kur tas tehniski ir nepieciešams), potenciālās apkārtējās vides bojājumu novēršanas izmaksas, kā arī ja nepieciešam nelielas piekrāsošanas izmaksas ap gaismekļa nomaiņas vietu. Gaismekļu vai spuldžu montāžas vietu augstums ir robežās no 2,5m - 3,5m, izņemot, ja tas ir specifiski norādīts atsevišķi.
4. garantijas saistību izpildes izmaksas;

5. finansējuma izmaksas;


6. citas administratīvās izmaksas un nodokļi.


69. Papildus prasības attiecībā uz piegādātāju apvienībām:
69.1. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt norādītam, kādas juridiskās personas ir apvienojušās piegādātāju apvienībā, piegādātāju apvienības (sabiedrības) vadošo (atbildīgo) dalībnieku, personu, kura ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, konkrēti veicamie darba uzdevumi, atbildības sadalījums un citi nosacījumi.
69.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

70. Prasība pretendentam iesniegt pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
70.1. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus;
70.2. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
X. Eiropas vienotais iepirkuma procedūras dokuments
71. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu pretendenta vai kandidāta atbilstībai nolikumā noteiktajām pretendentu kvalifikācijas prasībām. 
72. Ja Pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu EVIPD par katru tās dalībnieku.
73. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
74. Ja Pretendents, kurš būtu uzaicināms iesniegt sākotnējo piedāvājumu, ir iesniedzis EVIPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
75. EVIPD veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot EVIPD veidlapu, jāaizpilda III daļas “Izslēgšanas iemesli” A līdz D punkti, kā arī IV daļas “Atlases kritēriji” A un C punkts, saskaņā ar nolikuma kvalifikācijas (atlases) prasībām”..
XI. Piedāvājumu izvērtēšanas kritēriji
76. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.

77. Iepirkuma komisija izvēlēsies vienu normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā šajā nolikumā noteiktos cenas un kvalitātes kritērijus. Saimnieciski visizdevīgākais piedāvājums ir piedāvājums ar augstāko skaitlisko novērtējumu. Maksimālais punktu skaits ir 150 (simts piecdesmit) punkti.

78. Vērtēšanas kritēriji un maksimālais punktu skaits:
	
	Kritēriji
	Īpatsvars

	A
	Piedāvātā kopējā līgumcena (euro bez PVN)  
	50

	B
	Piedāvātā vidējā svērtā gaismekļu efektivitāte (Lm/W)
	50

	C
	Piedāvātā gaismekļu kopējā uzstādītā jauda (kW)
	50

	∑
	Maksimālais iespējamais kopējais punktu skaits
	150


79.  ∑= A+B+C.
80. Komisija izvērtē Pretendenta piedāvāto līgumcenas kritēriju “A”, izmantojot šādu formulu:
80.1. A = Az/Afakt x 50, kur
80.2. Az – viszemākā piedāvātā līgumcena, euro;
80.3. Afakt– vērtējamā piedāvājuma līgumcena, euro.
81. Komisija izvērtē Pretendenta piedāvāto vidējo svērto efektivitāti kritēriju “B”, izmantojot šādu formulu: 
81.1. B = Bfakt/BL x 50, kur
81.2. BL – vislielākā piedāvātā vidējā svērtā efektivitāte, Lm/W;
81.3. Bfakt– vērtējamā vidējā svērtā efektivitāte, Lm/W.
82. Komisija izvērtē attiecīgo kritēriju „C” sekojoši:
82.1. C = Cz/Cfakt x 50, kur
82.2. Cz – viszemākā piedāvātā gaismekļu kopējā uzstādītā jauda (kW);
82.3. Cfakt– vērtējamā piedāvātā gaismekļu kopējā uzstādītā jauda (kW).
83. Punktu skaitu aprēķinot ņem vērā 2 ciparus aiz komata.
84. Ja pirms tam, kad pasūtītājs pieņems lēmumu par līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds saskaņā ar noteiktajiem vērtēšanas kritērijiem, tad pasūtītājs izvēlas pretendentu, kura piedāvājums kritērijā A “Piedāvātā kopējā līgumcena” būs izdevīgākais, bet ja novērtējums būs vienāds, tad kritēriju “A” un “C” kopsummā. Izņēmuma gadījumos pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.
85. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
86. Iepirkuma komisija:
86.1. pārbaudīs piedāvājumu nodrošinājumus atbilstoši Nolikumā norādītajām prasībām;
86.2. veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
86.3. pārbaudīs tehniskā piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju;
86.4. pārbaudīs finanšu piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot finanšu piedāvājumu un tāmes. Pārbaudīs un vajadzības gadījumā izlabos aritmētiskās kļūdas;
86.5. veiks atbilstošo pretendentu piedāvājumu novērtēšanu atbilstoši konkursa Nolikumā noteiktajiem vērtēšanas kritērijiem;

86.6. noteiks pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības un pieņems starplēmumu par iespējamu līguma slēgšanas tiesību piešķiršanu;
86.7. veiks pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.daļā noteiktajiem izslēgšanas iemesliem. Komisija pārbaudīs arī Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
86.8. Pieņems lēmumu par uzvarētāju.
87. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
88. Piedāvājumi, kas iesniegti pēc uzaicinājumā norādītā termiņa, netiks vērtēti.
XII. Norāde par piedāvājuma variantiem
89. Pretendents nav tiesīgs iesniegt piedāvājuma variantus.
XIII. Citi noteikumi
90. Iepirkuma komisija darbojas saskaņā ar Publisko iepirkumu likuma un šā Nolikuma prasībām. Savus lēmumus komisija pieņem sēžu laikā.
91. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
92. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu. Komisijas priekšsēdētāja prombūtnes laikā tā pienākumus pilda komisijas priekšsēdētāja vietnieks.
93. Pretendentiem ir pastāvīgi jāseko līdzi aktuālajai informācijai mājas lapā par konkrēto konkursu, tajā skaitā publicētajām komisijas atbildēm, skaidrojumiem un konkursa dokumentācijas grozījumiem.
94. Informācijas apmaiņa starp pasūtītāju un piegādātājiem notiek pa pastu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
95. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
96. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
97. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu. 
98. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
99. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
100. Pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.
101. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:

1. Pieteikums;
2. Tehniskā specifikācija/Tehniskais piedāvājums (veidne);
3. Pretendenta kvalifikācijas apraksts (veidne); 

4. Finanšu piedāvājums (veidne);

5. Līgums (projekts);
6. Tāme (veidne);

7. Objekta apsekošanas forma pirms montāžas (paraugs).

